तमिल नाडु
तमिल नाडु का क्षेत्रफल १,३०,०५८ किमी है। यह भारत के दक्षिण में स्थित है और उत्तर में आन्ध्र प्रदेश, पश्चिम में केरल, दक्षिण में हिन्द महासागर और पूर्व में बंगाल की खाड़ी इसके पड़ोसी हैं। इसके अतिरिक्त राज्य के उत्तरपूर्व में पुडुचेरी भी स्थित है। यहाँ की सबसे प्रमुख नदी कावेरी है।
ईरोड
ईरोड (Erode) भारत के तमिल नाडु राज्य के ईरोड ज़िले में स्थित एक नगर है। यह उस ज़िले का मुख्यालय भी है। ईरोड कावेरी नदी के किनारे बसा हुआ है। यह राज्य की राजधानी चेन्नई से 400 किमी दक्षिणपश्चिम में और कोयम्बातूर से 80 किमी पूर्व में स्थित है। यह अपनी हल्दी और बुने हुए वस्त्रों के उत्पादन के लिए जाना जाता है।